Øyvind Riseng

Helge Øivind Olav Riseng, også skrevet Øyvind (født 11. juli 1932, død 10. september 2006) var en norsk diplomat.

Riseng var utdannet jurist og ble cand.jur. i 1958. I 1960 gikk han inn i utenrikstjenesten. I løpet av den første tiden i sin diplomatiske karriere var han stasjonert ved generalkonsulatet i New York og ambassaden i London. I 1979 ble han byråsjef og i 1983 underdirektør. Fra 1989 var han norsk generalkonsul i Rotterdam og i årene 1994 til 1996 ambassadør til Filippinene.

I 1991 ble Riseng utnevnt til ridder av 1. klasse av St. Olavs Orden.

Referanser 

Norges ambassadører til Filippinene
Norske jurister
Riddere av 1. klasse av St. Olavs Orden